Viborger Samler, 1837-10-03
Udenlandske Efterretninger. Spanien. De af Le Moniteur i den nyeste Depesche meddeelte Efterretninger fra Madrid gaae kun til den 15de Septbr.; heller ikke Privatberetningerne naae længere, og den 22de signaliserede Telegraphen fra Bordeaux, at de forventede Courerer af 16de og 17de endnu ikke vare ankomne. Denne Afbrydelse af Communicationen foranledigede i Paris de værste Rygter og Madrids Stilling. Det heed, at Anarchiet havde naaet den høieste Grad, at Regentinden og hendes Datter ved et Forsøg paa at flygte fra Madrid vare blevne anholdte af Folket, at et provisorisk Gouvernement havde dannet sig, og at Cortesforsamlingen nødtvungen havde opløst sig. Disse Rygter mangle vistnok ingenlunde Sandsynlighed, men dog hidtil Bekræftelse. Depeschen i Lo Moniteur lyder saaledes: "Bayonne d. 22de Sept. Kl. 7 Form. Da alle Courerer af 16de og 17de ere udeblevne, saa sender jeg Dem Nyhederne af 15de. Divisionen Espartero cantonnerer siden den 13de i Carabenahel; den fra Gammelcastilien under Lorenzo befinder sig i Galapagar og Brigadeer Albuin, Generalcommandant i Toledo, holder Aranjues besat. Oraa indtræffer ligeledes (vil sige: er i Vente).Man kjender ikke Don Carlos's Planer; han staaer endnu stedse ved Tajo, truende Andalusien og Guadalajara; man frygter, at han vil forene sig med Zariatequi, der staaer frit ved Duero. Carabenaheel, hvor Espartero, der aldrig forhaster sig, endnu stod den 15de, ligger en halv Legua fra Madrid, man troede, at han vilde afmarschere den næste Dag. Espartero var den 15de selv i Madrid, hvor han bivaanede et Ministerraad. Man frygtede, at Fjenden vilde i al Hast afmarschere i Retningen af Cuenca, kaste sig paa den isolerede Division Oraa, og slaae denne ligesom Bue rens's; dette er i det Mindste Carlisternes sædvanlige Taktik. – Quiroga har i en Dagbefaling forbudt alle Udgivere af Journaler at tale om de militaire Operationer; i modsat Tilfælde skulle de stilles for en Krigsret og dømmes som for Forstaaelser, med Fjenden. Den 14de om Aftenen defilerede Esparteros Division over Prado; begge Dronningerne vare tilstede; Espartero ved deres Side. Tilskuermængden var umaadelig stor. Gouvernementet har tilstillet disse Tropper 2 Mill. Realer, ogsaa ombyttes Soldaternes Sommerbeenklæder med andre af Klæde. J Pozuela de Ara vela skal en carlistisk Opstand være udbrudt; de hjemvandrende Nationalgardister skulle være blevne modtagne med Bayonetterne. – Jfølge Privatefterretninger staae Aragonien og en Deel af Catalonien under Vaaben; Pamplonas Exempel synes at smitte. Muligt torde disse Bevægelser, forberede en gunstig Forandring i de nærværende Forhold. Gouvernementet har selv afsagt sin Dom; det kan ikke længere forsvare Provindserne; disse maae altsaa tye til deres egne Kræfter, for ei at geraade under de hævntørstige Carlisters Slagterknive. – Man har en Efterretning fra Santander af 15de f. M. at ogsaa her har dannet sig en uafhængig Junta til Provindsens Forsvar. - Den engelske Fremmedlegion har ganske opløst sig. Englænderne have oprettet en Leir for sig selv og erklæret ikke meere at ville fægte i Spaniernes Rækker. De tappre Leiesvende mene, at de, 5000 Mand stærke, ville alene kunne forsvare sig mod Enhver. Udvexling af Krigsfanger kan ikke finde Sted, da Carlisterne have ladet alle krigsfangne Englændere, Officierer og Soldater uden Undtagelse, skyde i Tolosa.